Joachim Yhombi-Opango

Joachim Yhombi-Opango (Owando, 1939ko urtarrilaren 12a - Neuilly-sur-Seine, 2020ko martxoaren 30a) kongoar politikaria izan zen. 1977tik 1979ra Kongoko Errepublikako presidentea izan zen .

 Bizitza 
Armadako burua izan zen Marien Ngouabiren agintaldian. Gobernari Kongoko Lanaren Alderdiko kidea, estatuko buruzagi bihurtu zen Ngouabiren hilketaren ondoren. 1979an dimisioa ematera behartu zuten eta alderdi barruan eskuineko fakzio bat osatzea egotzita atxilotu zuten. Denis Sassou-Nguessok 1984an askatu zuen eta 1987 eta 1990 artean berriro atxilotu zuten. Pascal Lissouba presidente berriak 1993an izendatu zuten lehen ministro, baina 1996an dimisioa eman zuen borroka etnikoen ondorioz. Gerra zibilean Lissoubaren alde egin zuen eta Sassou-Nguessoren garaipenaren ondoren erbesteratu egin zen. Amnistia eman zioten eta Kongora itzuli ahal izan zen 2006an.

COVID-19 gaixotasunaren 2019-2020ko pandemiaren ondorioz hil zen.

 Kanpo estekak 

Kategoria:Kongoko Errepublikako politikariak
Kategoria:Kongoko Errepublikako militarrak
Kategoria:Komunistak
Kategoria:COVID-19 gaixotasunaren biktimak
Kategoria:Parisen hildakoak